recursal/SuperWikiNEXT-32B huggingface dataset:
Tri oplátky spojené dvomi vrstvami jahodovo-čokoládového krému.
**Oblátka** (nárečovo **oplátka** alebo *oplatka*) je jedlo z nekysnutého jemného tenkého cesta, zvyčajne s tlačeným vzorom. Oproti sušienke býva tenšia a plochá. Najmä solené oblátky bývajú ochutené. Chuťovo nevýrazné oblátky sa s výnimkou hostií zvyčajne dochucujú náplňou alebo sú súčasťou iného sladkého jedla.

Oblátky sa často zlepujú v dvoch či viacerých vrstvách pomocou náplne, napr. čokoládovej, orieškovej alebo vanilkovej, a vytvárajú sa z nich rezy. Príkladom môžu byť tatranky a horalky, lemované po obvode ešte čokoládovou polevou. Kúpeľná oblátka je zlepená z dvoch veľkých kruhových oblátok. Oblátkou je tiež tvorený zmrzlinový kornútok, z podobného cesta sú vyrábané i trubičky.

Referencie
----------

1. ↑  Oblátka. In:  *Krátky slovník slovenského jazyka* [online]. Bratislava: Jazykovedný ústav Ľ. Štúra SAV. [cit. 2020-10-28]. Dostupné online.
2. ↑  Oplátka. In:  *Krátky slovník slovenského jazyka* [online]. Bratislava: Jazykovedný ústav Ľ. Štúra SAV. [cit. 2020-10-28]. Dostupné online.
3. ↑  Oblátka. In:  *Slovník slovenského jazyka* [online]. Bratislava: Jazykovedný ústav Ľ. Štúra SAV. [cit. 2020-10-28]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Oblátka**

Zdroj
-----

* *Tento článok je čiastočný alebo úplný preklad článku Oplatka na českej Wikipédii.*
**Maria Gaetana Agnesiová** (tal. Maria Gaetana Agnesi; \* 16. máj 1718, Miláno, Taliansko – † 9. január 1799, Miláno) bola talianska matematička a filozofka.

Životopis
---------

Narodila sa vo veľmi vplyvnej a bohatej milánskej rodine.

V detstve bola považovaná za detského génia, v jedenástich rokoch hovorila siedmimi jazykmi. V dvanástich rokoch začala trpieť záhadnou chorobou, ktorú sprevádzali silné kŕče. Lekári si nevedeli rady, chorobu dali do súvislosti s jej mimoriadnou intelektuálnou aktivitou a odporučili jej tanec a jazdu na koni. Táto liečba však nepomáhala. Mária bola navyše veľmi plachá a robil jej ťažkosti kontakt s ľuďmi. Na tieto svoje dispozície reagovala prudkým náboženským vzplanutím, ktoré ju zároveň prinútilo odísť do kláštora. Hoci ju v tom jej otec nepodporoval, umožnil to a vyplácal jej do konca života dôchodok. 

V kláštornom ústraní sa začala intenzívnejšie venovať matematike. Napísala tu svoje základné dielo *Instituzioni analitiche ad uso della gioventù italiana*, prvú knihu, v ktorej sa diskutovalo ako o integrálnom, tak diferenciálnom počte.

Posledné štyri desaťročia svojho života, aj v dôsledku opätovného zhoršenia svojej choroby, však venovala hlavne štúdiu teológie, najmä patristiky, a službe chudobným. 

Roku 1750 ju pápež Benedikt XIV. menoval profesorkou matematiky ako prvú ženu v histórii a prírodnej filozofie na univerzite v Bologni ako druhú ženu v histórii (prvá bola Laura Bassiová).

Referencie
----------

1. ↑  A'Becket 1913.
2. ↑   *Maria Gaetana Agnesi* [online]. Agnesscott.edu, [cit. 2014-05-16]. Dostupné online.
3. ↑  MAOR, Eli. *Trigonometric Delights*. [s.l.] : Princeton University Press, 2013. Dostupné online. ISBN 9780691158204. Maria Agnesi and Her "Witch", s. 108–111.
4. ↑  WOMEN'S HISTORY CATEGORIES, About Education

Literatúra
----------

* Mazzotta, Massimo (2007). *The World of Maria Gaetana Agnes, Mathematician of God.* Baltimore: Johns Hopkins University Press.

Iné projekty
------------

Commons
* Spolupracuj na Commons Commons ponúka multimediálne súbory na tému **Maria Gaetana Agnesiová**

Externé odkazy
--------------

* Heslo v Catholic Encyclopedia (1913)
* Heslo v encyklopédii Britannica

Zdroj
-----

*Tento článok je čiastočný alebo úplný preklad článku Maria Gaetana Agnesiová na českej Wikipédii.*

Autoritné údaje: * BnF: 105423187
* GND: 119223414
* ISNI: 0000 0001 0862 3497
* LCCN: n93067591
* NK ČR: jo2016918550
* VIAF: 2459799
* WorldCat: lccn-n93067591
Alexander Veľký na Bukefalovi
**Boukefalos** (iné zápisy: **Búkefalos**, **Bukefalos**; starogr. Βουκεφάλας *Boukefalos* / *Búkefalos* / *Bukefalos* – „býčia hlava"; lat. *Bucephalus*) bol obľúbený bojový kôň Alexandra Veľkého. Zomrel v júni 326 pred Kr.

Pôvod mena býčia hlava je sporný, mohol tak byť pomenovaný podľa vypálenej býčej hlavy, podľa svojho divokého oka, podľa tvaru hlavy a pod. O plemene, farbe, pohlaví a podobne nie sú spoľahlivé informácie. Podľa jedného gréckeho spisovateľa mal zákal alebo modré oko.

Podľa legendy koňa ponúkli otcovi Alexandra Veľkého Filipovi II. na kúpu, no nikto koňa nedokázal skrotiť iba asi 10-ročný Alexander, keď si všimol, že kôň má strach zo svojho tieňa. Nato Filip II. koňa synovi kúpil za vysokú cenu. Alexander bol aj potom vraj jediný, kto dokázal na koňovi cválať. Kôň sa vraj dožil okolo 30 rokov. Kôň sa utopil počas bitky pri Hydaspe. Na jeho počesť dal Alexander popri veľkom pamätníku postaviť na bojisku mesto Alexandreia Boukefalos (v pakistanskom Pandžábe).

Iné projekty
------------

Commons
* Spolupracuj na Commons Commons ponúka multimediálne súbory na tému **Boukefalos**
**Metóda rozkladu významu na totožné a odlišné** je metóda prekonávania sporov ich kultivovaním, t. j. ich premenou na vyčleňovanie totožných konštituentov sporných významových útvarov a odlišných
konštituentov sporných významových útvarov. Kultivačný efekt metódy rozkladu spočíva v tom, že sporvedúce stránky si uvedomia, že tam, kde zastávajú spoločné významové útvary, niet medzi nimi sporu, a tam, kde zastávajú odlišné významové útvary, hovorí každý o inom, takže k sporu nedochádza.

Metóda rozkladu vyrastá z kategoriologickej (seba)reflexie sporvedúcich strán a prechádza do komplexnej sémantickej analýzy a komparácie. Výsledky rozboru sa fixujú oindexovanými výrazmi, t. j. výrazmi, ktorých súčasťou je údaj o autorovi, disciplíne, dobe, škole a pod. ktoré vygenerovali vyjadrovaný významový útvar.

Metóda rozkladu významu na totožné a odlišné bola vypracovaná v synkriticizme a otestovaná v práci Stáleho seminára Integrácia.

Externé odkazy
--------------

* FILIT – zdroj, z ktorého pôvodne čerpal tento článok.

Pozri aj
--------

* Synkriticizmus
**Ján Meličko** (\* 22. december 1846, Martin – † 7. september 1926, Martin) bol slovenský pedagóg, hudobný skladateľ.

Rodina
------

* otec Michal Meličko
* matka Amália rod. Tomčíková
* dcéry Hana Meličková, Oľga Mitrovská rod. Meličková
* manželka Oľga rod. Milecová

Životopis
---------

Základnú školu navštevoval v Martine, strednú v Gemeri a v Banskej Bystrici, od 1864 študoval na učiteľskej prípravke v Nyíregyháze. Spočiatku pomocný učiteľ neskôr riadny učiteľ a kantor, od roku 1875 – 1926 v Martine. Od marca 1883 viedol Slovenský spevokol v Martine (do roku 1914). Spolu s Karolom Ruppeldtom redaktor Slovenských spevov. Ako evanjelický kantor komponoval cirkevné a príležitostné spoločenské skladby i vlastenecké piesne. Jeho dcéra Hana Meličková bola významná slovenská herečka.

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 155849
* VIAF: 5694156565699523500006
**Ján Mihál** (\* 18. február 1891, Moštenica - † 28. júl 1969, Budapešť) bol jazykovedec, pedagóg, prekladateľ. Pseudonym: Filipovský, Homo, Ivan Michalovič, Omega, Orol, Rodobranec, Ypsilon

Rodina
------

* otec Ján Mihál
* matka Mária rod. Naterová
* manželka Magda rod. Šurinová

Životopis
---------

Meštiansku školu navštevoval v Banskej Bystrici, 1907-1911 študoval na učiteľskom ústave v Lučenci, 1920 nostrifikoval učiteľský diplom v Bratislave, 1929 nadobudol aprobáciu zo slovenčiny a nemčiny na Filozofickej fakulte v Bratislave, 1933 PhDr. 

Od roku 1911 pôsobil ako učiteľ na viacerých miestach Slovenska. V roku 1928-1938 riaditeľ meštianskej školy v Slovenskej Ľupči, 1938-1945 riaditeľ učiteľskej akadémii v Banskej Bystrici. Popri pedagogickej práci sa venoval jazykovednému bádaniu problémov spisovnej slovenčiny, jej syntaxu, tvarosloviu, lexike, frazeológii. Osobitnú pozornosť venoval nárečiu Slovenskej Ľupči a Brezna. Publikoval portréty o slovenských jazykovedcoch, recenzie a kritiky jazykovedných, pedagogických i umeleckých diel. V pedagogickej praxi sa zaslúžil o uplatňovanie spisovnej slovenčiny. Autor učebníc gramatiky, prekladateľ najmä detskej literatúri i pedagogických prác, z ruštiny, francúzštiny, nemčiny a češtiny. Venoval sa aj teórii prekladu. Stály spolupracovník časopisu Slovenská reč, redaktor Sborníka Matice slovenskej, člen Jazykovedného odboru Matice slovenskej.

Dielo
-----

* Tak chlapci rástli, Bratislava roku 1966
* Slovenská gramatika s cvičeniami pre I. a II. tr. slovenských gymnázií, Bratislava roku 1943
* Slovenská gramatika s cvičeniami pre III. a IV. tr slovenských stredných škôl, Bratislava roku 1947

Literatúra
----------

* *Kto bol kto v histórii Banskej Bystrice 1255 – 2000*
* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * NK ČR: mzk2005266434
* SNK: 164507
* VIAF: 57149233599676512688
Pieniny
**Zamagurie** je región na severe Spiša ohraničený Spišskou Magurou z juhu a východu a riekami Dunajec na severe a Białkou na západe (dnešné Poľsko). Zamagurie je súčasťou Prešovského kraja na Slovensku a Malopoľského vojvodstva v Poľsku.

Územie susedí na juhovýchode so Spišom, na juhozápade s regiónom Tatry a na severe s Poľskom.

Zaujímavosti
------------

Zamagurie oplýva neobyčajne krásnou prírodou (Pieniny), historickými pamiatkami (Červený Kláštor), či ľudovou architektúrou.

Najpríťažlivejšími sú samozrejme Pieniny s prielomom Dunajca, splavom na pltiach či výstupom na Tri koruny či Sokolicu, ale aj Spišská Magura a Ľubovnianska vrchovina. Krásy ľudovej architektúry človek objaví v svojráznych goralských dedinách (Osturňa, Jezersko). Pozdĺž Dunajca vedie z Červeného Kláštora až do Lesnice nenáročný turistický chodník. 

Zimné strediská vznikli v Jezersku, Spišskej Starej Vsi, ale aj v Nedeci v Poľsku (hneď za hraničným priechodom).

Na južnom upätí Spišskej Magury sú i kúpele Vyšné Ružbachy s vyhasnutým kráterom, v ktorom sa dá aj kúpať, či stredoveké mestečko Podolínec. Pri návšteve Zamaguria však nemožno vynechať návštevu kartuziánskeho kláštora v Červenom Kláštore.

Pre milovníkov vodných športov je k dispozícii Czorstynske jazero, priehrada na Dunajci hneď za poľsko-slovenskou hranicou. Na kúpanie možno využiť priamo pláže alebo i zákutia priehrady. Po priehrade počas letnej sezóny premávajú i výletné lode.

Milovníci histórie si nesmú nechať ujsť návštevu Nedeckého hradu v Nedeci (*Niedzica*), ktorý sa v súčasnosti týči priamo nad priehradou. V minulosti to bol hraničný hrad na hraniciach Uhorska a Poľska. V roku 1412 dal Žigmund Luxemburský poľskému kráľovi Vladislavovi II. Jagelovi do zálohy za pôžičku 16 spišských miest a malo na tomto hrade dôjsť k vyplateniu spišských zálohových miest, čo sa však nikdy nestalo( až za kráľovnej Márie Terézie).

Okresy
------

Okres Stará Ľubovňa

Pravidelné podujatia
--------------------

Pravidelným podujatím sú *Zamagurské folklórne slávnosti* v Červenom Kláštore, ktoré sa konajú pravidelne koncom júna.

Centrum
-------

Centrom Zamaguria je mesto Spišská Stará Ves.

Okresy:

* Stará Ľubovňa
* Kežmarok
* Gmina Bukowina Tatrzańska
* Gmina Łapsze Niżne
* Gmina Nowy Targ

Pozri aj
--------

Mestá a obce regiónu Zamagurie

| * z
* d
* u
Slovenské regióny |
| --- |
| Regióny cestovného ruchu | 
* Bratislavský región
* Dolné Považie
* Dolný Zemplín
* Gemer
* Horehronie
* Horná Nitra
* Horný Zemplín
* Košický región (Abov)
* Liptov
* Nitriansky región (Dolná Nitra)
* Orava
* Pohronie
* Podunajsko
* Poiplie Hont a Novohrad
* Horné Považie (Severné Považie) vrátane Kysúc
* Stredné Považie
* Spiš  bez Tatier a Zamaguria
* Šariš
* Tatry  vrátane Zamaguria
* Turiec
* Záhorie

 |
| Iné | 
* Hont
* Kysuce
* Malohont
* Novohrad
* Podpoľanie
* Považie
* Stredné Pohronie
* Tekov (Dolné Pohronie)
* Zamagurie
* Zemplín

 |

Súradnice: 49°20′43″S 20°23′18″V﻿ / ﻿49,345355°S 20,388222°V﻿ / 49.345355; 20.388222
Dionýzos so synom Oinopiónom, detail čiernofigúrovej amfory, caa 540 – 530 pred Kr.
**Oinopión** (starogr. *Οἰνοπίων* – *Oinopión*, lat. *Oenopion*) je v gréckej mytológii syn boha vína Dionýza (alebo aténskeho kráľa Thésea) a krétskej princeznej Ariadny; kráľ ostrova Chios.

Kráľ Rhadamanthys, slávny zákonodarca na ostrove Kréta, korunoval Oinopióna za kráľa ostrova Chios. Oinopión sa v mladosti od svojho otca boha Dionýza naučil umeniu výroby vína a tak tieto znalosti ostrovanom odovzdal.

Oinopón a nymfa Heliké sa potom stali rodičmi dcéry Meropy.(alebo Aeropy). Podľa antického autora Pausania sa Oinopión plavil na ostrov Chios v sprievode svojich synov, Tala, Euantha, Mela, Salaga a Athamanta.

Do jeho dcéry Meropy sa zaľúbil slávny lovec Órión. Oinopión mu potom svoju dcéru za manželku sľúbil, pod podmienkou, že jeho ostrov oslobodí od nebezpečných šeliem. Keď Órión zadanú úlohu splnil, Oinopión svoj sľub nemienil dodržať a svadbu stále odkladal. Jedného dňa však Órióna trpezlivosť prešla a potom ako ho Oinopión opil vínom sa jeho dcéry Meropy zmocnil násilím. Za túto nehoráznu opovážlivosť ho Oinopión následne oslepil.

Referencie a bibliografia
-------------------------

1. ↑  Plutarchos, *Bioi paralléloi, Théseus*, 20,1.
2. ↑  Apollodoros, *Bibliotheca, Epitome*, E,1,9.
3. 1 2 3  Diodoros, *Bibliotheca historia*, 5,79,1.
4. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 338.
5. 1 2 3  Parthenios, *Erotica pathemata*, 20.
6. ↑  Apollodoros, *Bibliotheca*, 1,4,3.
7. ↑  Pausanias, *Periégésis tés Hellados*, 7,4,8.
**Desmón** alebo **Dasmón** (starogr. *Δέσμων, Δάσμων*) bol v roku 724 pred Kr. víťaz olympijských hier v behu na jedno stadion.

Desmón z Korintu zvíťazil na 14. starovekých olympijských hrách v behu na jedno stadion. Na týchto olympijských hrách zaviedli aj beh na dve stadiá. Prvým víťazom behu na dve stadiá sa stal Hypénos z Pisy.

Z antických autorov nám správu o jeho olympijskom víťazstve zaznamenal historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (starogr. *Παντοδαπὴ Ἱστορία* – *Pantodapé Historia*) a aj Pausanias, ktorý uvádza: „*Skončila teda táto vojna v prvom roku štrnástej olympiády (r. 724 pred Kr. prvá messénska vojna), v ktorej v behu zvíťazil Korinťan Dasmón.*"

Referencie a bibliografia
-------------------------

1. 1 2 3 4 5  Eusebios, *Kronika* 2,193.
2. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 307.

Pozri aj
--------

* Zoznam olympijských víťazov staroveku
**Oiónos** (starogr. *Οἰωνός* – *Oiónos*) je v gréckej mytológii syn Likymnia z Midey, priateľ hrdinu Hérakla.

Jedného dňa Hérakles a Oiónos prišli do Sparty a pri dome kráľa Hippokoóna ich napadol strážny pes, ktorého Oiónos v sebeobrane zabil. Keď to synovia kráľa uvideli, rozhnevalo ich to a na Oióna a Hérakla zaútočili. Bitka sa potom skončila smrťou Oióna a zranený Hérakles bol nútený ustúpiť. Hérakles sa však neskôr vrátil a Oióna pomstil. Po prvých nepodarených útokoch, keď zomrel aj Héraklov brat Ifikles, Hérakles napokon Hippokoóna a všetkých jeho synov zabil a Tyndareós, ktorého kedysi Hippokoón vyhnal, sa do Sparty vrátil a ujal sa vlády.

Podľa antického autora Pindara, Oiónos súťažil na prvých olympijských hrách, ktoré založil Hérakles a zvíťazil v behu. Pausanias, ktorý v druhom storočí navštívil Lakóniu uvádza, že videl héróon Oióna, ktorý stál v blízkosti Héraklovej svätyne.

Referencie a bibliografia
-------------------------

1. 1 2  Pindaros, *Olympionikoi*, 10,66.
2. 1 2 3 4  Diodoros, *Bibliotheca historia*, 4,33,5.
3. ↑  Pausanias, *Periégésis tés Hellados*, 13,5,4.
4. ↑  Diodoros, *Bibliotheca historia*, 4,33,6.
5. ↑  Apollodoros, *Bibliotheca*, 2,7,3.
6. 1 2  Pausanias, *Periégésis tés Hellados*, 13,5,5.
7. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 464.
**Efemeridový čas**, (ET, *Ephemeris Time*) je čas, ktorý sa od 1. januára 1960 používa na výpočet efemeríd. Plynie rovnomerne a je určený na presné merania.

Kým slnečný čas je daný rotáciou Zeme (pozri pohyb Zeme), efemeridový čas berie do úvahy geocentrický pohyb Slnka (alebo obeh Zeme okolo Slnka). Jeho základným parametrom je dĺžka Slnka vzhľadom na stredný jarný bod. Základnou jednotkou merania efemeridového času je tropický rok pre ekvinokcium 31. 12. 1899 (= 01. január 1900) o 12. h efemeridového času s dĺžkou 365,242 198 79 stredných slnečných dní. V tom istom čase mal tropický rok 31 556 925,974 7 s stredného slnečného času. V občianskej časomiere sa 1 s definuje ako 86 400. časť stredného slnečného dňa, ale i jej dĺžka sa mení, keďže sa mení dĺžka stredných slnečných dní. Preto bola v roku 1956 definovaná efemeridová sekunda ako 31 556 925,974 7. časť tropického roka 1900 0. januára o 12. h efemeridového času (Pojem nultý január sa zaviedol z praktických dôvodov: počet dní na začiatku roka súhlasí takto s dátumom a v priebehu pozorovacej noci sa nemení dátum.)

Zavedenie pojmu efemeridový meridián umožňuje presnejšie definovať efemeridový čas. Efemeridový meridián zaberá takú polohu v priestore, akú by mal základný poludník (greenwichský poludník alebo meridián) pri rovnomernej rotácii Zeme a jej otočení za jeden efemeridový deň. Potom sa efemeridový čas definuje ako hodinový uhol efemeridového stredného Slnka vzhľadom na efemeridový meridián plus 12 h. Rozdiel medzi efemeridovým časom a svetovým časom (ET - UT = ΔT) sa nazýva oprava efemeridového času; v roku 1984 vzrástol tento rozdiel na 55 s. Podľa rozhodnutia Medzinárodnej astronomickej únie sa od roku 1984 zaviedol v geocentrických efemeridách telies slnečnej sústavy namiesto efemeridového času terestrický dynamický čas (DČ, TDT), viazaný na atómový čas. Rozdiel medzi efemeridovým časom a TDT je okrem špeciálnych prípadov zanedbateľný.


|  |  |
| --- | --- |
|  | Fyzikálny portál |

*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
**Efialtes** alebo **Efialtés** (starogr. Ἐφιάλτης – Efialtes, latinsky *Ephialtes*) je v gréckej mytológii jeden z bratov obrovského vzrastu. Spolu s bratom Ótom sú známi ako Alóeovci.

Ich otcom bol buď Gigant Alóeus alebo boh morí Poseidón, do ktorého sa zamilovala Ifimedeia. Obaja chlapci rástli nevídaným spôsobom a vo svojich deviatich rokoch z nich boli obrovskí obri. Veštba chlapcom určila, že ich nemôže zabiť ani človek ani boh. Boli preto sebavedomí, vedomí si svojej sily i neohrozenosti.

Bratia prišli na myšlienku postaviť sa samotnému Olympu a pohrozili bohom, že ich pokoria. Navyše si zaumienili uniesť bohyne Héru a Artemis. Najprv však premohli boha vojny Area a boh bol potom uväznený až trinásť mesiacov, kým ho nevyslobodil boh Hermes.

Potom sa pokúsili zničiť Olymp, vrhali celé hory do mora, vŕšili jednu horu na druhú. Skazu však nedokončili. Podľa jednej verzie ich zabil svojím šípom boh Apollón, podľa druhej sa zjavila bohyňa Artemis v podobe bielej lane, bleskurýchlo prebehla medzi nimi, a keď po nej obaja hodili svoje oštepy, zasiahli a usmrtili jeden druhého.

Keďže boli vo svojom krátkom živote nerozlučne spojení, ich spoločný osud je podrobnejšie opísaný v článku Alóeovci, ako bola táto dvojica nazývaná.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8.
* *Tento článok je čiastočný alebo úplný preklad článku Efialtés (mytologie) na českej Wikipédii.*
**Stredná odborná škola, Tovarnícka 1609, Topoľčany** sa nachádza v meste Topoľčany.

Dejiny
------

Pred rokom 1884 boli v Uhorsku učňovské školy zriedkavosťou. Učňovské školstvo sa dostalo na zákonný základ až tzv. *priemyselným zákonom* z roku 1884. Z neho vyplývala povinnosť každej obci, kde sa nachádza aspoň 50 učňov, postarať sa o ich riadne vyučovanie. Topoľčany boli jedným z prvých miest, ktoré takúto učňovskú školu zriadili. Rozhodlo o tom obecné zastupiteľstvo v októbri 1884 a ešte v tom mesiaci začalo vyučovanie v jednej triede a v jednej prípravke v budove rímskokatolíckej ľudovej školy. Správca bol Karol Jaborník. V školskom roku 1895/1896 bola učňovská škola premiestnená do budovy štátnej ľudovej školy a správcom sa stal Karol Žoldoš.  Počas 1. svetovej vojny bolo vyučovanie nepravidelné, obnovilo sa 1.12.1919 pod správcovstvom Hyneka Stupku. Od roku 1920 bol často sa meniaci názov školy úradne nariadený ako *Učňovská škola vo Veľkých Topoľčanoch*.

16.10.1965 bola odovzdaná do užívania nová (dnešná) budova školy, v roku 1974 rozšírená prístavbou. Škola veľakrát menila názvy (Učňovská škola, Stredné odborné učilište, Združená stredná škola,Stredná odborná škola). Momentálne sa nazýva **Stredná odborná škola techniky a služieb, Tovarnícka 1609, Topoľčany**. Škola vyučuje odbory technické (autoopravárenské, stavebné, strojárske) a z oblasti služieb (kaderník, kozmetik, hostinský).

Štúdium na SOŠ dnes
-------------------

Škola poskytuje:

* Úplné stredné odborné vzdelanie (maturita)
	+ 4-ročné študijné odbory (pre žiakov zo ZŠ)
	+ 2-ročné nadstavbové štúdium (pre absolventov 3-ročných učebných odborov)
* Stredné odborné vzdelanie (výučný list): 3-ročné učebné odbory
* Výučný list externou formou

  

**Študijné odbory:** 

* Bezpečnosť a ochrana zdravia pri práci
* Kozmetik
* Technika a prevádzka dopravy

**Učebné odbory:**

* Obrábač kovov
* Autoopravár-mechanik
* Autoopravár-elektrikár
* Lakovník
* Montér suchých stavieb
* Murár
* Inštalatér
* Elektromechanik - silnoprúdová technika
* Kaderník
* Hostinský, hostinská

Externé odkazy
--------------

* www.zsstovar.topindex.sk - oficiálna webová stránka školy

  

Súradnice: 48°33′50″S 18°09′22″V﻿ / ﻿48,563863°S 18,156168°V﻿ / 48.563863; 18.156168
Súradnice: 49°12′54″S 16°32′39″V﻿ / ﻿49,2148789°S 16,5443014°V﻿ / 49.2148789; 16.5443014

**Rozhľadňa Holedná** (čes. *Rozhledna Holedná*) je oceľová vyhliadková veža, ktorá bola v roku 2020 postavená na bezmennom vrchole na úbočí kopca Holedná, nad brnianskymi štvrťami Jundrov a Komín.

Dejiny
------

Výstavba rozhľadne bola iniciovaná v rámci participatívneho rozpočtu. Pôvodný návrh rátal s dvadsaťmetrovou rozhľadňou z dreva, hrozilo však, že by stavbu čoskoro prerástli okolité stromy. Návrh spracovali architekti z ateliéru TJ Architekti. Stavba mala mesto stáť viac než 6,5 milióna korún.

Stavba rozhľadne bolo začatá vo februári 2020. Slávnostne bolo otvorená v decembri 2020. O rozhladňu sa bude starať mestská spoločnosť Lesy města Brna.

V marci 2021 rozhľadňa zvíťazili v ankete Rozhledna roku 2020 portálu kudyznudy.cz.

Konštrukcia
-----------

Na rozhľadňu vedie 208 schodov a jej plošina sa nachádza vo výške 34 metrov nad terénom. Celková výška je 35,5 metra. Je najvyššia v Brne.

Rozhľadňa má pripomínať kmeň dubov rastúcich v okolí. Podľa architekta Tomáša Juráka: „Stejně jako se kmen dubu skládá z několika navzájem propojených vrstev, konstrukce rozhledny je též tvořena několika vrstvami. Tuhé nosné jádro rozhledny parafrázuje nosnou složku kmene stromu, tedy dřeva, a ‚sukénka‘ rozhledny tvořená z ocelových lan odpovídá rozbrázděné kůře kmenu, nazývající se borka."

Galéria
-------

* Celkový pohľadCelkový pohľad
* Rozostavaná vežaRozostavaná veža
* Pohľad smerom na centrum BrnaPohľad smerom na centrum Brna
* Pohľad na KomínPohľad na Komín
* Pohľad na BystrcPohľad na Bystrc

Referencie
----------

1. 1 2 3  HLOUŠKOVÁ, Pavla; HADRBOLEC, Marek. *Nový pohled na Brno. Na Holedné vyroste nejvyšší rozhledna ve městě* [online]. brnensky.denik.cz, 2019-11-28, [cit. 2021-11-20]. Dostupné online.
2. 1 2  tam. VIDEO: U obory vyrostla nejvyšší rozhledna Brna, má připomínat kmen dubu. *iDNES.cz* (Praha: MAFRA), 2020-11-03. Dostupné online [cit. 2021-11-20].
3. 1 2 3 4 5 6  HALUZA, Oldřich. *VIDEO: První odvážlivci vylezli na brněnskou rozhlednu Holedná. Podívejte se* [online]. brnensky.denik.cz, 2020-12-15, [cit. 2021-11-20]. Dostupné online.
4. 1 2  FLORIANOVÁ, Hana. *V Brně začala stavba rozhledny v oboře Holedná. Hotová by měla být do konce roku* [online]. Praha: Český rozhlas, 2020-02-24, [cit. 2021-11-20]. Dostupné online.
5. ↑   *V anketě Rozhledna roku zvítězila rozhledna Holedná* [online]. kudyznudy.cz, [cit. 2021-11-20]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Rozhľadňa Holedná**

Zdroj
-----

*Tento článok je čiastočný alebo úplný preklad článku Rozhledna Holedná na českej Wikipédii.*


|  |  |
| --- | --- |
| Portal | Architektonický portál |
**Stredná odborná škola polytechnická Andyho Warhola** je štátna škola s vyučovacím jazykom slovenským. Škola poskytuje podľa klasifikácie ISCED úplné stredné odborné vzdelanie (vyššie sekundárne vzdelávanie) a stredné odborné vzdelanie (sekundárne). Zriaďovateľom školy je Prešovský samosprávny kraj.

História školy
--------------

Škola vznikla 1. septembra 2004 zlúčením dvoch stredných škôl a to Strednej poľnohospodárskej školy v Medzilaborciach a Stredného odborného učilišťa v Medzilaborciach. Prvý názov školy bol *Združená stredná škola*. Reformou školského systému na Slovensku v roku 2008 bol názov školy zmenený na Stredná odborná škola. Od 1. januára 2009 bol škole zapožičaný Nadáciou Andyho Warhola čestný názov Stredná odborná škola Andyho Warhola. Od septembra 2018 na základe platnosti Zákona o odbornom vzdelávaní a príprave (Zákon č. 61/2015 Z. z.) došlo k ďalšej zmene názvu školy na Stredná odborná škola polytechnická Andyho Warhola.

Vzdelávanie
-----------

Škola poskytuje:

* Stredné odborné vzdelávanie (sekundárne), ktoré je trojročné a končí záverečnou skúškou, dokladom o získanej kvalifikácií je výučný list.
	+ Stolár
	+ Kaderník
	+ Automechanik
	+ Mechanik opravár
	+ Strojný mechaník
* Úplné stredné odborné vzdelanie (vyššie sekundárne) ktoré je štvorročné a končí maturitnou skúškou, dokladom o získanej kvalifikácií je maturitné vysvedčenie a výučný list.
	+ Operátor drevárskej a nábytkárskej výroby
	+ Pracovník marketingu
	+ Obchodný pracovník
	+ Agropodnikanie
	+ Mechanik počítačových sietí
	+ Obchodná akadémia

Na škole v školskom roku 2012/2013 študuje 315 žiakov v 15 triedach.

Externé odkazy
--------------

* Oficiálna stránka školy

Súradnice: 49°16′54″S 21°54′52″V﻿ / ﻿49,281564°S 21,914447°V﻿ / 49.281564; 21.914447
**Krásnohorský potok** je potok v Gemeri, preteká územím okresu Rožňava. Je to pravostranný prítok Čremošnej, má dĺžku 13 km a je tokom V. rádu. Medzi obcami Pača a Krásnohorské Podhradie sa koryto potoka výraznejšie vlní. Niekedy sa označuje ako **Pačiansky potok**.

*Prameň:* vo Volovských vrchoch na západnom svahu vrchu Biele skaly (1 251,7 m n. m.) v nadmorskej výške okolo 1 100 m n. m.

*Smer toku:* prevažne na juhojuhozápad, na kratších úsekoch (nad obcou Pača a v okolí obce Krásnohorské Podhradie) na juh

*Geomorfologické celky:* 1.Volovské vrchy, podcelok Zlatý stôl, 2.Rožňavská kotlina

*Prítoky:* sprava z oblasti Ždiarika, dva prítoky z južného úpätia Ostrého vrchu (882,0 m n. m.), Rákoš; zľava prítok z oblasti Bučiny, prítok spod Úhornianskeho sedla (999 m n. m.) zvaný Štrbavý potok, Lazný potok, prítok z juhozápadného svahu Čipkovho vrchu (966,2 m n. m.) zvaný Čurdov a Kaplna

*Ústie:* do Čremošnej pri obci Krásnohorská Dlhá Lúka v nadmorskej výške približne 295 m n. m.

*Obce:* Pača, Krásnohorské Podhradie a Krásnohorská Dlhá Lúka

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-03-01]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-03-01]. Dostupné online.
3. ↑   *Mapový portál HIKING.SK* [online]. Denník N, [cit. 2023-03-01]. Dostupné online.

| * z
* d
* u
Vodné toky v povodí **Čremošnej** |
| --- |
| *Čremošná* → *Slaná* → *Tisa* → *Dunaj* |
| Vodné toky | 
Banský potok · 
Brestový potok · 
Brúsny potok · 
Cigánsky potok · 
Čákov potok · 
Červený potok (prítok Banského potoka) · 
Červený potok (prítok Čremošnej) · 
**Čremošná** · 
Čurdov · 
Hasácky potok · 
Hrkotavý potok · 
Jadrový potok · 
Južný potok · 
Kaplna · 
Krásnohorský potok · 
Laz · 
Lazný potok · 
Lepkavý potok · 
Lipovec · 
Majstrovský potok · 
Pender · 
Rákoš · 
Štrbavý potok · 
Trník · 
Veľký potok · 
Vŕbový potok · 
Zlatý potok · 
Žobrák
 |
| Vodná plocha | 
Krásnohorský rybník
 |
NUTS 1
NUTS 2
NUTS 3
**Spoločná nomenklatúra územných jednotiek pre štatistické účely** alebo **spoločná nomenklatúra územných jednotiek na štatistické účely** (po anglicky podľa nariadení EÚ: *common classification of territorial units for statistics*, podľa webstránky Eurostatu *Nomenclature of territorial units for statistics*; do roku 2002 podľa nariadení EÚ: *Nomenklatúra územných jednotiek na/pre štatistické účely* – po anglicky *Nomenclature of territorial units for statistics*; súčasná aj historická medzinárodná skratka je **NUTS** a je odvodená z fr. názvu platného do roku 2002, t. j. *Nomenclature des unités territoriales statistiques* – doslova: Nomenklatúra štatistických územných jednotiek) je štandard vyšších úrovní (napr. regióny, kraje) hierarchického členenia územných oblastí štátov Európskej únie (a niektorých susedných štátov) na účely regionálnej štatistiky. NUTS nemusí nevyhnutne zodpovedať administratívnemu deleniu štátu. Na NUTS nadväzuje delenie na menšie jednotky (na Slovensku sú to konkrétne okresy a obce) nazývané po anglicky LAU.

V rámci NUTS sa rozlišujú tri úrovne:

* NUTS 1 – veľké socio-ekonomické regióny
* NUTS 2 – základné regióny na aplikáciu regionálnych politík
* NUTS 3 – malé regióny na špecifické diagnózy

Staršie existovali aj úrovne NUTS 4 a NUTS 5, ktorým dnes zodpovedajú jednotky LAU 1 a LAU 2.

Na Slovensku sa územné jednotky NUTS nazývajú „regionálne štatistické územné jednotky" – pozri článok štatistická územná jednotka.

Referencie
----------

1. ↑  Nariadenie Komisie (EÚ) č. 31/2011 zo 17. januára 2011, ktorým sa mení nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS)
2. ↑  Nariadenie Európskeho parlamentu a Rady (ES) č. 1059/2003 z 26. mája 2003 o zostavení spoločnej nomenklatúry územných jednotiek pre štatistické účely (NUTS)
3. ↑  Nariadenie Európskeho parlamentu a Rady (ES) č. 176/2008 z 20. februára 2008, ktorým sa mení a dopĺňa nariadenie (ES) č. 1059/2003 o zostavení spoločnej nomenklatúry územných jednotiek na štatistické účely (NUTS) z dôvodu pristúpenia Bulharska a Rumunska k Európskej únii
4. ↑  IATE ID: 781617
Profil školy
------------

Stredná odborná škola Púchov zahŕňa 4 bývalé právne školské subjekty a to SPŠ Púchov, ktorá sa 1. septembra 1996 zlúčila s SPŠCH Púchov. Od 1. septembra 2000 sa k týmto subjektom pričlenilo SOU Matador a. s. Púchov a od 1. septembra 2005 aj ZSŠ odevná Púchov. Škola pripravuje absolventov trojročných učebných odborov na pokračovanie v nadstavbovom štúdiu a ostatných absolventov pripravuje tak, aby si po skončení štúdia našli uplatnenie a zamestnali sa v regióne a jeho blízkom okolí.

Výučba v škole sa realizuje v dvoch strediskách, a to v stredisku č. 1 v budove Inštitútu vzdelávania (pri Continental Matador a.s. Púchov) a v stredisku č. 2 na Kolonke. Škola na svoj vzdelávací proces využíva odborné učebne, vlastné dielne a odborné pracoviská v podnikoch v regióne Púchov a v blízkom okolí, na iných vysokých školách v blízkom regióne, na Slovensku alebo v zahraničí.

Vzdelávanie v školskom roku 2010/2011
-------------------------------------

### Študijné odbory

* 3158 6 00 styling a marketing
* 3760 6 00 prevádzka a ekonomika dopravy
* 2841 6 00 technológia ochrany a tvorby životného prostredia
* 2848 6 00 chemická informatika
* 2679 4 00 mechanik mechatronik
* 2411 4 00 mechanik nastavovač
* 6405 4 00 pracovník marketingu
* 2659 4 00 operátor gumárenskej a plastikárskej výroby

### Učebné odbory – 3. ročné

Absolventi získajú výučný list, môžu pokračovať v nadstavbovom štúdiu na škole a získajú maturitné vysvedčenie.

* 2466 2 02 mechanik opravár – stroje a zariadenia
* 2683 2 04 elektromechanik – stroje a zariadenia

### Učebné odbory – 2. ročné – B variant

* 3178 0 výroba konfekcie

### Nadstavbové štúdium

* 2414 4 01 strojárstvo – výroba, montáž a oprava prístrojov, strojov a zariadení

Externé odkazy
--------------

* Stránka školy

Súradnice: 49°06′21″S 18°19′39″V﻿ / ﻿49,105718°S 18,327397°V﻿ / 49.105718; 18.327397
**Buddha Éjr** ang. **Buddha Air** (nepálsky: **बुद्ध एयर**) je letecká spoločnosť so sídlom na letisku Džávalákhél, v okrese Lalitpur, v Nepále. Prevádzkuje domáce aj medzinárodné lety, predovšetkým v Nepále a Indii. Od svojho vzniku v roku 1997 sa spoločnosť stala najväčšou tuzemskou leteckou spoločnosťou Nepálu. Jej základňa je na letisku Tribhuvan v Káthmandu. Spoločnosť prevádzkuje okrem iného aj vyhliadkové lety okolo Mount Everestu

Destinácie
----------

V apríli 2014 Buddha Éjr prevádzkoval lety do nasledujúcich destinácií:

* **Nepál**
	+ Bhadrapur
	+ Bhairahawa
	+ Bharatpur
	+ Biratnagar
	+ Dhangadhi
	+ Janakpur
	+ Káthmandu (Základňa)
	+ Nepalgunj
	+ Pokhara
	+ Simara
	+ Tumlingtar

* **India**
	+ Váranasí [sezónne]

* **Bhután**
	+ Paro [charter]

Flotila
-------

Flotila spoločnosti Buddha Éjr (stav z mája 2014):

**Flotila Buddha Éjr**| Lietadlo | Obrázok | V prevádzke | Objednávky | Sedadiel   (Economy) | Poznámky |
| --- | --- | --- | --- | --- | --- |
| ATR 42-320 |  | 3 | 0 | 47 |  |
| ATR 72-500 |  | 3 | 0 | 70 |  |
| Beechcraft 1900D |  | 3 | 0 | 18 |  |
| **spolu** |  | **9** | **0** |  | Stav z mája 2014 |

Nehody
------

Nehoda lietadla letu 103
25. septembra 2011, sa lietadlo Beechcraft 1900D, letu 103 Buddha Éjr na konci vyhliadkového letu okolo Mount Everestu zrútilo. Všetci 19 cestujúci a posádka lietadla zomreli, keď sa lietadlo zrútilo v blízkosti Káthmandu pri pokuse o pristátie.

Zdroj
-----

*Tento článok je čiastočný alebo úplný preklad článku Buddha Air na anglickej Wikipédii.*


|  |  |
| --- | --- |
| Portal | Portál letectvo |
**Efor** bol pravidelne každoročne volený úradník v starovekej Sparte. Popri gerúzii a ľudovom zhromaždení (apella) to bola jedna z najvýznamnejších politických inštitúcií starovekej Sparty.

Efori tvorili zbor piatich úradníkov, ktorí mali predovšetkým kontrolnú funkciu. Kontrolovali všetok život v Sparte, počnúc výchovou detí, kontrolovali výcvik a spôsob života spartských občanov. Takisto kontrolovali kráľov, či dodržiavali tzv. Lykurgovu ústavu, či sa v boji, kam dvaja efori sprevádzali kráľov, správali statočne. V prípade, že zistili nedostatky, mohli namieste trestať občanov palicovaním. Ak zistili, že kráľ sa správal v boji zbabelo, mohli ho dať súdiť a odsúdiť aj na trest smrti.

Úrad eforov mal spočiatku demokratický charakter. Boli volení zo všetkých plnoprávnych občanov každý rok. Ich funkcia bola predovšetkým kontrolná, ale okrem toho rokovali s cudzími vyslancami, dozerali na právo, zvolávali ľudové zhromaždenia a riadili ich. V 4. a predovšetkým v 3. storočí pred Kr. vzrástla ich moc a niektorí vtedajší autori označujú ich moc ako tyranskú.

Referencie
----------

1. 1 2  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 37.
2. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 187.
**Var** alebo **vrenie** je zmena skupenstva, pri ktorej sa kvapalina mení na plyn v celom objeme. Je to teda zvláštny prípad vyparovania, kedy sa kvapalina vyparuje tak na voľnom povrchu, ako aj vo vnútri.

K varu dochádza pri zahriatí kvapaliny na teplotu varu. Teplota varu je rôzna pre rôzne kvapaliny. Jej veľkosť závisí aj od tlaku nad kvapalinou (s vyšším tlakom stúpa teplota varu).

Teplo potrebné pre var sa volá skupenské teplo varu.

| fázová premena | na skupenstvo |
| --- | --- |
| pevná látka | kvapalina | plyn | plazma |
| zo skupenstva | pevná látka | — | topenie | sublimácia | — |
| kvapalina | tuhnutie | — | var/vyparovanie | — |
| plyn | desublimácia | kondenzácia | — | ionizácia |
| plazma | — | — | deionizácia | — |

Var v praxi
-----------

Pri príprave potravín var predstavuje vkladanie surovej potraviny do vriacej vody alebo inej kvapaliny založenej na vode (mlieko, vývar a pod.) za účelom tepelnej úpravy - premeny potraviny na jedlo.

Prevarenie a následné ochladenie vody sa používa ako účinný prostriedok dezinfekcie vody. Vriaca voda v priebehu niekoľkých minút usmrtí väčšinu baktérií. Tiež sa sterilizujú predmety vo vriacej vode, alebo horúcej pare.

Pozri aj
--------


|  |  |
| --- | --- |
| Portal | Fyzikálny portálChemický portál |

* Fázová premena
* Vyparovanie

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **var**
* Spolupracuj na Commons Commons ponúka multimediálne súbory na tému **Var (fyzika)**
**Efarmostos** (starogr. *Εφάρμοστος* – *Efarmostos*) bol v roku 468 pred Kr. olympijský víťaz v zápasení.

Efarmostos pochádzal z opuntskej šľachtickej rodiny. Bol to vynikajúci zápasník, ktorý si vybojoval víťazstvo na 78. olympijských hrách. V tejto disciplíne sa okrem triumfu z Olympie preslávil aj víťazstvami na celogréckych hrách v Delfách, v Isthmii, v Nemei a víťaznými vencami ho korunovali i na hrách v Maratóne, v Tébach a v Eleuzíne. Jeho víťazstvá ospieval vo svojich *ódach* básnik Pindaros, naslávnejší starogrécky predstaviteľ zborovej lyriky. Podľa neho Efarmostos vyhrával skôr svojim umom ako hrubou fyzickou silou.

Zápasenie zaviedli v Olympii na 18. hrách v roku 708 pred Kr. Prvým víťazom tejto disciplíny bol Eurybatos zo Sparty. Zápasenie (*palé*) sa podobalo dnešnému „*grécko-rímskemu"*; aby súťažiaci zvíťazil, musel súpera trikrát zvaliť na zem tak, že sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.

Referencie a bibliografia
-------------------------

1. 1 2 3  Pindar, *Odes for Victorious Athletes*
2. 1 2 3  Pindaros, *Olympionikoi*, 9.
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 173.
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 378.
5. ↑  Eusebios, *Kronika* 2,193.
6. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
7. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 113.

Pozri aj
--------

* Zoznam olympijských víťazov staroveku
**Jozef Vrabec** (\* 2. marec 1909, Horná Lehota (okres Brezno) – † 1. február 1987, Bratislava) bol slovenský rozhlasový a televízny technik.

Rodina
------

* otec Ján Vrabec
* matka Emília rod. Luštíková

Životopis
---------

Študoval na Vyššej priemyselnej škole v Košiciach. Príslušník prvej generácie rozhlasových a televíznych technikov. Námestník ústredného riaditeľa Československého rozhlasu v Prahe, riaditeľ Československej televízie v Bratislave. Účastník SNP, podieľal sa na prípravách odbojového vysielania v Banskej Bystrici. Viedol technickú prevádzku Slobodného slovenského vysielača v Banskej Bystrici (1944). Rozhlasovou a televíznou prácou sa zaoberal v početných článkoch publikovaných v programových časopisoch oboch masmédií a v denníkoch. Vo vedúcich funkciách ovplyvnil rozvoj rozhlasu a televízie v Česko-Slovensku; jeden zo zakladateľov televízie v Prahe a neskôr v Bratislave.

Ocenenie
--------

* Roku 1946 vyznamenaný Radom SNP; 1956 Radom práce; 1969 Radom republiky

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
**Jozef Zelliger** (\* 21. október 1837, Senica – † 31. august 1886, Trnava) bol pedagóg a prekladateľ.

Rodina
------

* otec František Zellinger
* matka Terézia rod. Bendová
* syn Alojz Zellenger , Viliam Zelliger

Životopis
---------

Študoval na gymnáziu v Skalici, Bratislave, v Nových Zámkoch, 1853 získal učiteľský diplom. Učiteľ na viacerých miestach, v roku 1869 – 1872 stredoškolský učiteľ na Učiteľskom ústave v Banskej Bystrici, neskôr riaditeľ Kráľovského rímskokatolíckeho učiteľského ústavu v Trnave písal metodické príručky a učebnice: *Praktický návod k písmom – čítaniu pre učiteľov a čakateľov učiteľstva* (1871), *Návod vyučovania zemepisu pre učiteľov* (1874), *Cvičenie umu a reči čili Názorné vyučovanie*. Ďalej písal *Abecedáre* (šlabikáre, čítanky, počtovnice pre slovenské školy i učebnice maďarského jazyka a iných predmetov v maďarskom jazyku pre slovenské školy, celkom 27 príručiek a učebníc a desiatky pedagogických článkov v časopisoch. Autor okolo 35 učebníc a metodík vyučovacích predmetov pre ľudové školy. Neskôr sa takmer výlučne venoval maďarskej pedagogickej spisbe, vydávaniu maďarských učebníc pre ľudové školy, ale aj prekladom maďarských učebníc do slovenčiny. Publikačne činný, v odborných prácach a časopiseckých príspevkoch sa zameral na reformy v uhorskom školstve, prípravu učiteľov. Napísal aj osvetovo-výchovné príručky a články. V rokoch 1871 – 1872 popri učiteľskom pôsobení v Banskej Bystrici, súčasne aj pisár turčiansko-oravského školského inšpektorátu. Od roku 1875 člen výboru a účtovník Spolku svätého Vojtecha. Bol jedným z tých ktorí prispievali svojimi štúdiami, odbornými a informačnými článkami a správami do Radlinského pedagogického časopisu – *Priateľ školy a literatúry*. Bol to prvý pedagogický časopis, ktorý od roku 1859 sústredil okolo seba vynikajúcich slovenských pedagógov. Ich pričinením získal vysokú odbornú úroveň.

Dielo
-----

* Stručná ústavoveda čili občanské práva a povinnosti občanov kráľovstva Uhorského, 1873
* Zemepis koruny svätého Štefana čili kráľovstva uhorského, Skalica roku 1874
* Návod k vyučovaniu zemepisu pre učiteľov, Skalica roku 1874
* Metrické čili nové miery a váhy, Skalica roku 1875

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 7821 2936
* VIAF: 89545502
**Efezský koncil** zasadal medzi 22. júnom 431 a 10. júlom 431 v maloázijskom Efeze. Koncil zvolal cisár Theodosius II. vnuk Theodosia I. Koncilu sa zúčastnilo 200 až 250 biskupov; zasadnutie však prebiehalo pomerne rýchlo, aby sa k záverom dospelo pred príjazdom západných biskupov. Rokovanie sa vyznačovalo vystupňovanou atmosférou, ostrými stretmi a obvineniami. Koncil je uznávaný ako tretí ekumenický koncil. Hlavnou otázkou, ktorou sa zaoberal, bolo nestoriánstvo.

Podľa záverov koncilu precenil Nestorius ľudskú prirodzenosť Ježiša Krista na úkor prirodzenosti božskej. Preto bolo učenie patriarchu Nestoria odsúdené ako mylné. Nestorius učil, že Panna Mária porodila človeka Ježiša Krista, ale nie Ježiša čoby Logos, Božieho syna. Logos v Kristovi iba prebýval ako v chráme; Ježiš tak bol iba θεοφόρος *theoforos*, nositeľ Boha. Preto aj jeho matku Máriu Nestorios nazýval χριστοτόκος *Christotokos* nositeľka Krista. Efezský koncil proti tomuto tvrdeniu vyhlásil ako učenie cirkvi, že Mária je θεοτόκος *theotokos*, nositeľka Boha, tiež Bohorodička; toto pomenovanie bolo preložené do latinčiny ako *dei genetrix*.

Koncil vyhlásil, že Ježiš bol jedinou osobou, nie dvoma oddelenými osobami - úplne Bohom aj úplne človekom s racionálnou dušou a telom. Mária je *theotokos*, pretože porodila tohto Ježiša, Boha a zároveň človeka. Spojenie dvoch prirodzeností v Kristovi bolo takej povahy, že jedna prirodzenosť nerušila prirodzenosť druhú.

Koncil tiež vyhlásil text Nicejsko-konštantínopolského vyznania, ktoré zložili Otcovia Prvého nikajského koncilu roku 325 a Prvého konštantínopolského koncilu roku 381, ku ktorému zakázal dodávať akékoľvek prídavky. Okrem toho odsúdil tiež pelagianizmus.

Pozri aj
--------

* Nestorius
* Nestoriánstvo
* Theotokos

Externé odkazy
--------------

* Uznesenie Efezského koncilu

Zdroj
-----

*Tento článok je čiastočný alebo úplný preklad článku Efezský koncil na českej Wikipédii.*

  


| * z
* d
* u
Prehľad ekumenických koncilov Katolíckej cirkvi |
| --- |
| 
* 1. nicejský
* 1. carihradský
* Efezský
* Chalcedónsky
* 2. carihradský
* 3. carihradský
* 2. nicejský
* 4. carihradský
* 1. lateránsky
* 2. lateránsky
* 3. lateránsky
* 4. lateránsky
* 1. lyonský
* 2. lyonský
* Viennský
* Kostnický
* Bazilejsko-ferrarsko-florentský
* 5. lateránsky
* Tridentský
* 1. vatikánsky
* 2. vatikánsky

 |
**Vaporwave** je hudobný žáner spadajúci pod elektronickú hudbu, ktorý vznikol na internete, kde sa aj šíri.

Pravdepodobne prvým albumom žánru vaporwave je *Eccojams Vol. 1* od Chucka Persona. Skladby v tomto albume sú spomalené a upravené útržky populárnych skladieb 80-tych rokov. O rok neskôr vydal hudobný producent James Ferraro album *Far Side Virtual*, inšpirovaný globalizáciou a internetovou kultúrou. Album, ktorý spôsobil prevrat žánru a pomohol k jeho ďalšiemu rozšíreniu je *Floral Shoppe* od Macintosh Plus, z ktorého リサフランク420 / 現代のコンピュー (prepis:*Risafuranku 420/ gendai no konpyū)* je pravdepodobne najznámejšou skladbou celého žánru. Táto skladba je spomalenou verziou „It's Your Move" od Diany Ross. Producent Blank Banshee v albume *Blank Banshee 0* zakomponoval do žánru prvky trapu. Švédsky raper Yung Lean prepojil vaporwave s rapom.

Názov žánru pochádza zo slova „vaporware", čo v angličtine znamená: produkt, ktorý je ohlásený verejnosti, no v skutočnosti sa nikdy nevyrobí ale ani nie je potvrdené jeho zrušenie.

Nerozlučnou súčasťou žánru je súvisiaca estetika (po anglicky *aesthetics*), ktorá zahŕňa subkultúru 80-tych a 90-tych rokov 20. storočia, začiatky grafického dizajnu (napr. WordArt v MS Office), románske busty, tropické scenérie, japonskú kultúru, a i. ktoré spolu tvoria akúsi nostalgickú spomienku na konzumerizmus a ekonomickú prosperitu Spojených štátov a Západného sveta v 90 rokoch. Hudobné videá preto tiež obsahujú dobové logá a produkty ako napríklad Sony PlayStation, Nintendo Gameboy, balená voda Fiji, zelený čaj Arizona v plechovke, softvérové produkty firmy Microsoft, alebo autentické nahrávky reklám z rozhlasového a televízneho vysielania doplnené o typický šum analógového záznamu na magnetickej páske.

Interpreti
----------

* James Ferraro
* Macintosh Plus
* Chuck Person
* Blank Banshee
* Saint Pepsi
* ２８１４
* Vektroid
* Home
* Vaperror
* Vaporgen
* cat soup
* blanco billions
* George Clanton
* Jason Sanders
* Haicuts For Men
* Telan Devik
* Luxury Elite
* Nxxxxxs
* T e l e p a t h

Referencie
----------

1. ↑
2. ↑

Externé odkazy
--------------

* Dokument na YouTube
**Melodie MC**, vlastným menom **Kent Lövgren** (\* 26. júl 1970, Sundsvall, Švédsko) je švédsky reper a hudobný skladateľ.

Biografia
---------

Vyrastal vo švédskom meste Sundsvall, počas štúdia vo voľnom čase začal produkovať hudbu spoločne zo spolužiakom Erikom Svenssonom. Jeho charakteristickým rysom bolo predovšetkým to, že rapoval rovnako ako ostatný raperi v rámci žánru eurodance. 

Prvú skladbu vydal v máji 1992 pod názvom „Feel Your Body Movin'" ktorá získala veľký úspech najmä vo Švédsku. Ku tejto skladbe bol natočený aj videoklip zo speváčkou Lottou Sundgrenovou. V júli 1993 vydal skladbu „Dum Da Dum" ktorá dosiahla celosvetový úspech a umiestnila sa v rebríčku Top 5 v Holandsku a Austrálii. Tieto skladby sa objavili aj na jeho prvom vydanom debutovom albume *Northland Wonderland* z roku 1993. 

V roku 1996 vydal druhý album *The Return*. Obsahoval najznámejšie skladby ako „We're Down With The Dragons", „Give It Up (For the Melodie)", „Anyone Out There" alebo „Climb Any Mountain".

Jeho posledný album *The Ultimate Experience* vyšiel v roku 1997, kde naspieval niekoľko skladieb spoločne s tanečnou legendou Jocelyn Brown.

Diskografia
-----------

### Albumy

* 1993 *Northland Wonderland* – Sidelake Productions, CD, LP, MC
* 1995 *The Return* – Sidelake Productions, Virgin, CD
* 1997 *The Ultimate Experience* – Virgin, CD

### Single

* 1992 „Feel Your Body Movin'"
* 1992 „Take Me Away"
* 1993 „I Wanna Dance"
* 1993 „Dum Da Dum"
* 1994 „Free"
* 1994 „We're Down With The Dragons"
* 1994 „Give It Up (For the Melodie)"
* 1995 „Anyone Out There"
* 1995 „Climb Any Mountain"
* 1995 „Bomb Deng"
* 1996 „Living in the Jungle"
* 1997 „Real Man"
* 1997 „Embrace the Power"
* 1997 „Fake / Give Me Back Your Love"
* 1998 „Move On"

Referencie
----------

1. ↑

Zdroj
-----

*Tento článok je čiastočný alebo úplný preklad článku Melodie MC na anglickej Wikipédii.*

Autoritné údaje: * GND: 134998618
* ISNI: 0000 0000 5874 0213
* VIAF: 79903490